পুলিশের ইমেজ বলতে যা বুঝায় তা বর্তমান পুলিশ কমিশনার যোগদানের পূর্বেই নিজে খেয়ে দেয়ে চেটে পুটে শেষ করেছেন এই বিতর্কিত ওসি পাজী মাহবুবুর রহমান। গরু চোর খ্যাত এক আওয়ামী লীগ নেতার হাত ধরে ঐ থানার ওসি’র চেয়ারটি দখলের পরই বেপরোয়া হয়ে উঠেন পাজী মাহবুব। ভূমি দস্যূ ভোতা কাজী সহ স্থানীয় ভূমি গ্রাসীদের সাথে সখ্যতার পাশাপাশি মাদক ব্যবসায়ীদের সাথে মধুর সম্পর্ক গড়ে উঠে এই ওসি পাজী মাহবুবের । বিএনপি অধ্যুষিত এলাকা হিসাবে পরিচিত কাউনিয়ার বিএনপি -জামায়াতের সাথে সখ্যতা গড়ে ওসি মাহবুব নিজেই নেমেছিলেন আওয়ামী লীগ নিধনে। সেটি অবশ্য সাবেক মেয়র শওকত হোসেন হিরনের মৃত্যুর পর। যে হিরনের মাধ্যমে তিনি ঐ চেয়ারে বসেছেন হিরন মারা যাওয়ার পর রাতারাতি তিনি ভোল পাল্টে তার দলীয় স্থানীয় নেতা-কর্মীদের বিরুদ্ধে মারমুখী হয়ে উঠেন। ৪ নং ওয়ার্ড আওয়ামী লীগের সাধারন মুরাদ আহমেদ নান্টু ও তার ভাই এমনকি ছেলেকে ওসি মাহবুব অস্ত্র ও মাদক মামলায় ফাসিয়ে দিয়ে স্থানীয় বিএনপি-জামায়াতকে বাড়তি সুযোগ তৈরী করে দিতে কুন্ঠাবোধ করেননি। নগরীর এ নতুন জন বহুল এলাকাটিতে জমির মূল্য বাড়ায় ভূমিদস্যুদের কাছে ওসি মাহবুবের কদর বেড়ে যায় । এ সুযোগটি হাত ছাড়া করেননি পাজী মাহবুব। স্বর্গ বাসীকে খুশী রেখে মর্তবাসীকে সাইজ করার মিশন নিয়ে তিনি মাঠে নামেন। দু’ হাতে কামিয়েছেন বিপুল টাকা। তার অনুগত এসআইদের মধ্যে বহু অপকর্মের হোতা এসআই মুরাদকে বিগত কমিশনারের আমলেই সিটিএসবিতে বদলী করা হয়েছিল। তবে নয়া কমিশনার আসার পর মুরাদ নাকি আরো প্রাইজ পোষ্টিং পেয়েছেন। তিনি নাকি এখন নগরীর সবচেয়ে গুরুত্বপূর্ন থানা হিসাবে পরিচিত কোতয়ালী মডেল থানার একজন অন্যতম মডেল দারোগায় রুপ নিয়েছেন। নতুন কর্মস্থলে হত্যা মামলার তদন্ত নিয়েও আদালতে এই গুনধর দারোগার বিরুদ্ধে উঠেছে বহু অপকর্মের অভিযোগ। আর পাজী মাহবুবের অনুগত হয়ে যারা দীর্ঘ দিন থানায় আছেন তাদের মধ্যে ওয়াসে ও মুরাদকে হার মানানো দারোগা হচ্ছেন সেলিম রেজা। মিথ্যা মামলা সাজাতে এই দারোগার কোন বিকল্প নেই। মোবাইল চোরকে জঙ্গী আর নিরহ ব্যাবসায়ীকে ধরে অস্ত্র মামলায় সাজাতে ওসি যোগ্য সিপাহসালা হচ্ছে সেলিম রেজা। ওসি’র ডান হস্ত হিসাবে পরিচিত এই দারোগাই মোটা অংকের বড় অপরাধ গুলো আইনী মারপ্যাচে সম্পাদন করে থাকেন।